CELEX: 32020D1831
Language: bg
Date: 2020-11-30 00:00:00
Title: Решение (ЕС) 2020/1831 на Съвета от 30 ноември 2020 година относно позицията, която трябва да се приеме от името на Европейския съюз в рамките на Съвместния съвет, създаден съгласно Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна, във връзка с корекцията на някои референтни количества, посочени в приложение IV към посоченото споразумение

4.12.2020   
               
               
                  BG
               
               
                  Официален вестник на Европейския съюз
               
               
                  L 409/36
               
            
         РЕШЕНИЕ (ЕС) 2020/1831 НА СЪВЕТА
         от 30 ноември 2020 година
         относно позицията, която трябва да се приеме от името на Европейския съюз в рамките на Съвместния съвет, създаден съгласно Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна, във връзка с корекцията на някои референтни количества, посочени в приложение IV към посоченото споразумение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна (1) (наричано по-нататък „споразумението“), бе подписано от Съюза и неговите държави членки на 10 юни 2016 г.
                  
               
                     (2)
                  
                  
                     До неговото влизане в сила, споразумението се прилага временно между Съюза и неговите държави членки, от една страна, и Република Ботсуана, бивше кралство Свазиленд, сега кралство Есватини, Кралство Лесото, Република Намибия и Република Южна Африка, от друга страна, от 10 октомври 2016 г. и между Съюза и неговите държави членки, от една страна, и Република Мозамбик, от друга страна, от 4 февруари 2018 г.
                  
               
                     (3)
                  
                  
                     В съответствие с член 102, параграф 1 от споразумението Съвместният съвет на държавите по СИП ЮАОР и EС (наричан по-нататък „Съвместният съвет“) има правомощия да взема решения по всички въпроси, попадащи в обхвата на споразумението.
                  
               
                     (4)
                  
                  
                     В член 35 от споразумението се предвижда възможността за Южноафриканския митнически съюз („SACU“) да приложи защитна мярка под формата на вносно мито, ако през даден дванадесетмесечен период обемът на вноса в SACU на селскостопански продукт от изброените в приложение IV към споразумението, който е с произход от Съюза, превишава референтното количество за съответния продукт, посочено в същото приложение.
                  
               
                     (5)
                  
                  
                     В бележка под линия 1 от приложение IV към споразумението се предвижда пропорционална корекция на някои референтни количества за тарифните редове, обозначени със звездичка, в случай че датата на влизане в сила на споразумението е след 2015 г.
                  
               
                     (6)
                  
                  
                     Целесъобразно е да се установи позицията, която трябва да се заеме от името на Съюза в рамките на Съвместния съвет, тъй като решението на Съвместния съвет във връзка с корекцията на някои референтни количества, посочени в приложение IV към споразумението, ще бъде обвързващо за Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвместния съвет на държавите по СИП ЮАОР и EС (наричан по-нататък „Съвместният съвет“), създаден съгласно Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна, (наричано по-нататък „споразумението“) по отношение на корекцията за целите на член 35 от споразумението на някои референтни количества за продуктите, изброени в приложение IV към споразумението и обозначени със звездичка, се основава на съответния проект на решение на Съвместния съвет (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 30 ноември 2020 година.
            
               
                  За Съвета
               
               
                  Председателμ
               
               M. ROTH
            
         
         
            (1)  ОВ L 250, 16.9.2016 г., стр. 3.
         
            (2)  Виж документ ST 12376/20 на http://register.consilium.europa.eu.